Държавен вестник, бр. 44, 2019 г., стр. 86

СТР.  86	
Д Ъ Р Ж А В Е Н  В Е С Т Н И К 	
БРОЙ  44
„Приложение № 6
към чл. 22а, ал. 1
СПЕЦИАЛИЗИРАНА МЕТОДИКА
за изследване на професионалните знания и 
практически умения на кандидатите за назнача­
ване на държавна служба в МВР на длъжности 
за разследващи полицаи
1. Етапът „Изпит за заемане на длъжности, 
определени за разследващи полицаи“ се про­
вежда в две части – решаване на писмен тест и 
писмено решаване на казус, които са анонимни.
2. При конкурси за разследващи полицаи в 
областните дирекции на МВР датите и местата 
за провеждане на частите на етапа се определят 
от конкурсната комисия след предварително съг­
ласуване с ръководителя на експертната група.
3. При явяването си за всяка част кандидатите 
се легитимират с лична карта и се подписват в 
присъствен списък.
4. Кандидат, който се яви след обявеното 
начало на всяка част, не се допуска до участие 
поради нарушаване на реда за провеждане на 
етапа.
5. Кандидатите могат да пишат по време на 
изпита само с химикал със син цвят.
6. При провеждане на изпита не се допускат 
преписване, подсказване, използване на електрон­
ни устройства за комуникация, снимане, изнасяне 
от помещението и нанасяне на отметки върху 
отчетните карти и листовете с писмената работа.
7. За нарушение по т. 5 и 6 кандидатът се 
отстранява от изпита и участието му в конкурса 
се прекратява.
8. За всяка част експертната група разработва 
по три варианта на тест и казус.
9. Преди началото на всяка част експертната 
група обявява на кандидатите реда за провежда­
нето є и системата за определяне на резултатите.
10. За първата част експертната група осигу­
рява необходимия брой тестове, отчетни карти 
за решаването на теста, подпечатани с печата 
на структурата, в която се провежда изпитът, 
бланки, малки непрозрачни и големи пликове.
11. На предоставената бланка всеки канди­
дат вписва: трите си имена, ЕГН, длъжност/и и 
структура/и, за които кандидатства, номера на 
изтегления вариант на тест и датата. Кандидатът 
подписва бланката и собственоръчно я запечатва 
в малкия плик.
12. Експертната група предоставя изтегля­
нето на изпитния вариант на тест на един от 
кандидатите. 
13. Тестът включва 30 затворени въпроса с три 
възможни отговора, от които само един е верен.
14. Продължителността на провеждането 
на теста е 60 минути, като началото и краят 
се обявяват от ръководителя или от член на 
експертната група.
15. При решаването на теста не се допуска 
ползването на нормативни актове.
16. На отчетната карта се вписва само вари­
антът на тест. Отчетната картата има полета, 
съответстващи на 30 въпроса с по три възможни 
отговора („а“, „б“, „в“). 
17. Кандидатът маркира своя отговор със 
знак „Х“. 
18. Немаркиран отговор или маркирани повече 
от един отговор на въпрос в отчетната карта се 
счита за грешен отговор.
19. Кандидатът поставя отчетната карта и мал­
кия плик в голям плик, запечатва собственоръчно 
големия плик и го предава на ръководителя или 
на член на експертната група. Предаването се 
отразява в присъствения списък чрез полагане 
на подпис от кандидата. 
20. В присъствието на членове на експертна­
та група ръководителят є разпечатва големите 
пликове и поставя еднакви номера на малкия 
и големия плик и на отчетната карта. До при­
ключване оценяването на теста малките пликове 
се съхраняват от ръководителя на експертната 
група неразпечатани.
21. За всеки верен отговор на писмения тест 
се дават по 0,5 точки.
22. Максималният брой точки, които може да 
получи кандидат при решаването на теста, е 15.
23. Елиминаторният праг за преминаване 
на първата част на етапа е най-малко 10 точки.
24. След оценяването на теста не се допускат 
корекции в отчетната карта освен за отстраня­
ване на явни фактически грешки. 
25. След приключване на оценяването на тес­
та в присъствието на членовете на експертната 
група ръководителят разпечатва малките пликове 
и идентифицира отчетните карти, като резулта­
тите на кандидатите се отразяват в протокол. 
26. Експертната група уведомява писмено 
съответната/ите конкурсна/и комисия/и за резул­
татите на кандидатите от първата част на етапа. 
27. След постъпване на резултатите от теста 
комисията допуска до втора част на етапа кан­
дидатите, преминали елиминаторния праг на 
първата част, и обявява дата за провеждането му. 
Комисията прекратява участието в конкурсната 
процедура на кандидатите, които не са преминали 
елиминаторния праг на първата част на етапа.
28. За втората част експертната група осигу­
рява листове за решаване на казус, подпечатани 
с печата на структурата, в която се провежда 
изпитът, и необходимия брой бланки, малки 
непрозрачни и големи пликове.
29. На предоставената бланка всеки канди­
дат вписва: трите си имена, ЕГН, длъжност/и 
и структура/и, за които кандидатства, номера 
на изтегления вариант на казус и датата. Кан­
дидатът подписва бланката и собственоръчно я 
запечатва в малкия плик.
30. Експертната група предоставя изтегля­
нето на изпитен вариант на казус на един от 
кандидатите.
31. Продължителността на решаването на 
казус е 120 минути, като началото и краят се 
обявяват от ръководителя или от член на екс­
пертната група. 
32. При решаване на казуса се допуска полз­
ването на нормативни актове.
33. След обявяване края на втората част неиз­
ползваните листове се предават на експертната 
група.
34. Кандидатът поставя листовете с писмена­
та работа и малкия плик в голям плик, който 
собственоръчно запечатва и го предава на ръ­